વહેલી સવારના પાંચ વાગવા આવ્યા હતા પોફાટવાની અણી ઉપર હતો પડતર જમીનમાં ઉગી નીકળેલા ઝાડી ઝાંખરાની વચ્ચેથી કુચ ચાલુ હતી ડાબી તરફ ડુંગર ઉપર માતાજીના મંદિર ઉપર ઈલેકટ્રીક બલ્બ ને કારણે મંદિરનો આછો આકાર દ્રશ્યમાન થતો હતો ઠંડો મધુર માહોલ પણ શાંતિમાં કયાંક કયાંક કોઈક ચકોર પક્ષીઓ બોલી ને અટકી જતા હતા રોડથી એકાદ કિલોમીટર સુધી ડુંગરની ધારની પડખે પડખે ચાલતા જતા એક વોંકળાના કાંઠે છુટા છવાયા ત્રણ દંગા હતા દામનગર ફોજદાર ને હવે જમણી બાજુ આવળ બાવળની વચ્ચે થઈ દંગાની પાછળ જઈ થોડે દૂર લાઈન બંધ ગોઠવાઈ જવા સુચના કરી અને જો કોઈ ભાગી ને આવે તો પકડી લેવા જણાવ્યું અને તેઓ ગયા પછી પાંચેક મીનીટ પછી જયદેવે પોતાના જવાનો સાથે હથીયારો લોડ કરી તમામ લાઈન ફોર્મેશનમાં સાવચેત નજરે ધીરે ધીરે દંગા તરફ આગળ વધ્યા.